बोर्ड के उद्देश्यों में राज्य के जन-शक्ति संसाधनों एवं रोजगार की संभावनाओं का निर्धारण करते हुए जन-शक्ति तथा रोजगार से संबंधित आँकड़ों का संग्रहण एवं विश्लेषण, जन-शक्ति एवं रोजगार आवश्यकताओं पर संव्यवहार करने वाले विभागों के काम का समन्वय, मध्यप्रदेश के समग्र मानव संसाधन विकास को प्राप्त करने के लिये रोजगार आधारित आर्थिक विकास का प्रादर्श विकसित करना, प्रदेश में रोजगार/स्व-रोजगार के अवसर सृजित करने वाली सभी योजना का परस्पर समन्वय स्थापित करना, प्रदेश में उन्नत तकनीकी ज्ञान को फैलाने तथा उसके रोजगारोन्मुखी व्यावसायिक उपयोग को सुनिश्चित करने के लिये टेक्नालॉजी ट्रांसफर केन्द्रों की स्थापना करना, स्व-रोजगार में कार्यरत संगठित क्षेत्र के उद्यमियों के उत्पादों के विपणन को बढ़ावा देना तथा इस कार्य में सार्वजनिक तथा निजी क्षेत्र की संस्थाओं की भागीदारी सुनिश्चित करने के लिये वातावरण का निर्माण, असंगठित क्षेत्र के उद्यमियों के लिये पूँजी की आवश्यकता की पूर्ति के लिये संसाधनों का निर्माण एवं व्यावसायिक बैंकों के माध्यम से आसान तरीकों से ऋण उपलब्ध करवाना, मध्यप्रदेश व्यावसायिक शिक्षा एवं प्रशिक्षण परिषद के साथ समन्वय स्थापित करना और राष्ट्रीय कौशल विकास निगम तथा भारत सरकार की रोजगारोन्मुखी योजनाओं का अधिक से अधिक लाभ लेने के लिये वार्षिक कार्य-योजना तैयार करना शामिल है।